Diari Oficial de la Generalitat Valenciana


Sumari del DOGV 6649, del 11-11-2011 (2011/11489)

RESOLUCIÓ de 24 d'octubre de 2011, del director general de Medi Natural, per la qual es concedeixen ajudes per a 2011 per a la posada en valor de la biomassa forestal residual.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6649

Data del DOGV
:   11-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11643


Data del document
:   24-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 d'octubre de 2011, del director general de Medi Natural, per la qual es concedeixen ajudes per a 2011 per a la posada en valor de la biomassa forestal residual. [2011/11843]  
Vista l'ordre d'1 de desembre de 2009, de la Conselleria de Medi Ambient, Aigua, Urbanisme i Habitatge (DOCV núm. 6168, del 18.12.2009), per la qual s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana; com també la Resolució de 3 de febrer de 2011, de la directora general de l'Agència Valenciana de Foment i Garantia Agrària, per la qual es publica l'import global màxim que finança, per a l'any 2010, l'esmentat règim de primes (DOCV núm. 6214, del 25.02.2010).  
Vist que les sol·licituds presentades per a 2011 han sigut examinades i avaluades per la comissió disposada en la base 10, de l'annex, de l'ordre de la convocatòria.  
Vista la proposta d'adjudicació que eleva la comissió valoradora, i d'acord amb la delegació ressenyada en la base 11.1, de la convocatòria, resolc,  
  
Article primer  
Fer públic que aquestes ajudes estan subvencionades pel FEADER, per raó del programa de desenvolupament rural de la Comunitat Valenciana 2007-2013, eix 2, millora del medi ambient i de l'entorn rural, d'acord amb els percentatges següents, el FEADER, un 53,69%; el Ministeri de Medi Ambient i Medi Rural i Marí, un 45,80%, i la Conselleria de Medi Ambient, Aigua, Urbanisme i Habitatge, un 0,51%.  
  
  
Article segon  
Concedir les ajudes als beneficiaris que s'allisten en l'annex a aquesta resolució. Considerar desistides, pels motius exposats, les ajudes que s'indiquen. Denegar, pels motius que s'exposen, les ajudes que s'indiquen.  
  
Article tercer  
Els beneficiaris de les subvencions poden renunciar-hi expressament en el termini d'un mes a partir de l'endemà de la publicació.  
  
  
Article quart  
Els expedients beneficiaris de les primes l'import de les quals supere els 50.000 euros, han de col·locar una placa explicativa, indicant el cofinançament pel FEADER, d'acord amb el que disposa l'annex VI del Reglament 1974/2006, de la Comissió de 15 de desembre de 2006, pel qual s'estableixen disposicions d'aplicació del Reglament (CE) núm. 1698/2005, del Consell relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
  
Article cinqué  
Els beneficiaris poden exercir els drets reconeguts en la Directiva 95/46/CE, del Parlament Europeu i del Consell de la Unió Europea, respecte de les seues dades de caràcter personal.   
  
Article sisé  
Les despeses cofinançades pel FEADER no poden ser cofinançades també mitjançant contribució dels fons estructurals (FEDER, FSE), del fons de cohesió de qualsevol altre instrument financer comunitari.  
  
  
Article seté  
1. Els beneficiaris de les primes han de:  
a) Complir l'objectiu, realitzar l'activitat o adoptar el comportament que fonamenta la concessió de la subvenció.   
b) Mantenir actualitzat un quadern, segons el model publicat en l'Ordre d'1 de desembre de 2009, en el qual queden reflectides totes les operacions i pràctiques que es realitzen, que ha d'estar sempre a disposició dels òrgans de gestió i inspecció.  
c) Sotmetre's a les actuacions de comprovació que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació que els siga requerida en l'exercici d'aquestes actuacions.  
d) Els beneficiaris de les ajudes s'han de sotmetre als controls establits en el Reglament (CE) 1975/2006 de la Comissió i també han de mantenir a disposició de la Comissió els justificants de despeses i d'ingressos de l'operació cofinançada per FEADER durant almenys els 3 anys següents a aquell en què l'organisme pagador realitze el pagament final.  
e) Els beneficiaris han de disposar de tots els requisits administratius necessaris per a la realització d'aprofitaments, tractaments silvícoles o silvicultura preventiva indicats en la clàusula cinquena de l'ordre d'1 de desembre de 2009.   
f) Reintegrar els fons percebuts quan escaiga, d'acord amb el que estableixen els articles 36, 37 i 40 de la Llei 38/2003, de 17 de novembre, general de subvencions.  
g) Complir en tot moment la normativa ambiental i territorial corresponent a cada tipus d'obra i àmbit territorial. Cal prestar especial atenció a la corresponent a espais naturals protegits i a incendis forestals.   
  
h) Les altres previstes en l'article 14 de la Llei 38/2003, de 17 de novembre, general de subvencions.  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.  
  
Article vuité  
Com a conseqüència de la reestructuració de la Generalitat Valenciana, i atés que no és possible complir el termini inicialment previst per a poder realitzar els treballs del 15 de novembre, se'n prorroga l'execució fins al 29 de febrer de 2012.  
  
DISPOSICIONS FINALS  
  
Primera  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Segona  
Contra aquesta resolució escau interposar recurs de reposició davant del mateix òrgan que la dicta en el termini d'un mes comptador des de l'endemà de la publicació, de conformitat amb el que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999 o bé, directament, recurs contenciós administratiu en el termini de dos mesos comptadors des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
  
València, 24 d'octubre de 2011.- El director general de Medi Natural: Alfredo González Prieto.  
  
ANNEX  
  
Sol·licituds concedides  
  
ALACANT  
  
  
  
  
CASTELLÓ  
  
  
  
  
  
VALÈNCIA  
  
  
  
  
SOL·LICITUDS DESISTIDES (I MOTIVACIÓ)  
  
  
  
SOL·LICITUDS DENEGADES (I MOTIVACIÓ)  
  
  
  
  
\* \* \* \* \* \* \* \* \*  
  
ANEXO  
  
Solicitudes concedidas  
  
ALICANTE  
  
  
  
  
CASTELLÓN  
  
  
  
  
VALENCIA  
  
  
  
  
SOLICITUDES DESISTIDAS (Y MOTIVACIÓN)  
  
  
  
SOLICITUDES DENEGADAS (Y MOTIVACIÓN)  
  
